# เสน่ห์ สิทธิพันธุ์
พลตำรวจเอก เสน่ห์ สิทธิพันธุ์ (10 มีนาคม พ.ศ. 2469 – 4 กุมภาพันธ์ พ.ศ. 2543) เป็นตำรวจชาวไทย อดีตรองอธิบดีกรมตำรวจ, ผู้บัญชาการตำรวจนครบาล เป็นบิดาของชัชชาติ สิทธิพันธุ์ ผู้ว่าราชการกรุงเทพมหานคร

 ประวัติ 

 ชีวิตส่วนตัว(2543). อนุสรณ์งานพระราชทานเพลิงศพ พลตำรวจเอก เสน่ห์ สิทธิพันธุ์ ม.ว.ม., ป.ช., ท.จ.ว. ณ เมรุหลวงพลับพลาอิศริยาภรณ์ วัดเทพศิรินทราวาส วันเสาร์ ที่ 3 มิถุนายน 2543 เวลา 17.30 น.. หอรัตนชัยการพิมพ์. 
พลตำรวจเอก เสน่ห์ สิทธิพันธุ์ เกิดที่วันที่ 10 มีนาคม พ.ศ. 2468 (นับแบบปัจจุบันคือ พ.ศ. 2469) ที่ตำบลนาเกลือ อำเภอพระสมุทรเจดีย์ จังหวัดสมุทรปราการ เป็นบุตรของนายชื้น และนางถนอม สิทธิพันธุ์ มีพี่น้องทั้งหมด 6 คน คือ

 พลตำรวจเอก เสน่ห์ สิทธิพันธุ์
 ประสาร สิทธิพันธุ์
 ถนัด สิทธิพันธุ์
 มาโนช สิทธิพันธุ์
 ทวีป สิทธิพันธุ์
 ปรีชา สิทธิพันธุ์

เสน่ห์ สิทธิพันธุ์ ได้สมรสกับจิตต์จรุง สิทธิพันธุ์ (สกุลเดิม : กุลละวณิชย์) เมื่อวันที่ 18 สิงหาคม พ.ศ. 2501 มีบุตรทั้งหมด 3 คน คือ

 รองศาสตราจารย์ ดร.ปรีชญา สิทธิพันธุ์
 รองศาสตราจารย์ นพ.ฉันชาย สิทธิพันธุ์
 รองศาสตราจารย์ ดร.ชัชชาติ สิทธิพันธุ์

 การศึกษา 
280px|thumb|ครอบครัว เสน่ห์ สิทธิพันธุ์ กับภรรยาและบุตร
พลตำรวจเอก เสน่ห์ สิทธิพันธุ์ ได้จบการศึกษาที่ โรงเรียนประชาบาลสมุทรปราการ, โรงเรียนสวนกุหลาบวิทยาลัย และโรงเรียนเตรียมอุดมศึกษา

ในปี พ.ศ. 2478 – พ.ศ. 2486 หลังจากนั้นได้ศึกษาต่อที่โรงเรียนนายร้อยทหารบก ในปี พ.ศ. 2487 – พ.ศ. 2488 ต่อมาได้ศึกษาต่อที่โรงเรียนนายร้อยตำรวจ ในปี พ.ศ. 2489 – พ.ศ. 2492 และได้ฝึกอบรมทางการทหาร คือ

 7 มิถุนายน พ.ศ. 2494 : ฝึกอบรมวิชาอาวุธพิเศษ ณ ค่ายฝึกอาวุธตำรวจเขาเอราวัณ จังหวัดลพบุรี
 22 มิถุนายน พ.ศ. 2497 : อบรมและดูงานวิชานายทหารสารวัตรชั้นสูง ค่ายกอร์ดอน รัฐจอร์เจีย สหรัฐ
 26 พฤศจิกายน พ.ศ. 2507 :  หลักสูตรฝ่ายอำนวยการสงครามจิตวิทยา รุ่นที่ 9
 ตุลาคม พ.ศ. 2522 : วิทยาลัยป้องกันราชอาณาจักร รุ่นที่ 22

 การทำงาน 
พลตำรวจเอก เสน่ห์ สิทธิพันธุ์ ดำรงตำแหน่งสำคัญ ๆ คือ

 ตำแหน่งราชการตำรวจ 

 8 มกราคม พ.ศ. 2508 : ผู้กำกับตำรวจนครบาลที่ 7
 1 พฤศจิกายน พ.ศ. 2513 : ผู้บังคับการตำรวจจราจร
 1 สิงหาคม พ.ศ. 2514 : ผู้บังคับการตำรวจนครบาลพระนครใต้
 1 ตุลาคม พ.ศ. 2522 : ผู้บัญชาการตำรวจนครบาล
 1 ตุลาคม พ.ศ. 2526 : รองอธิบดีกรมตำรวจ

 ราชการพิเศษ 
 20 มีนาคม พ.ศ. 2510 : นายตำรวจราชสำนักเวร
 พ.ศ. 2517 : กรรมการบรรษัทเงินทุนอุตสาหกรรมแห่งประเทศไทย
 พ.ศ. 2521 : กรรมการธนาคารนครหลวงไทย
 พ.ศ. 2522 : กรรมการตลาดหลักทรัพย์แห่งประเทศไทย
 พ.ศ. 2525 : กรรมการผู้ทรงคุณวุฒิของสภาลูกเสือแห่งชาติ
 พ.ศ. 2526 : กรรมการองค์การสวนสัตว์แห่งประเทศไทย ในพระบรมราชูปถัมภ์
 พ.ศ. 2528 : สมาชิกวุฒิสภา ชุดที่ 5
 พ.ศ. 2533 : กรรมการธนาคารกรุงไทย
 พ.ศ. 2535 : กรรมการธนาคารมหานคร

 เหตุการณ์ 6 ตุลา 
พล.ต.ต. เสน่ห์ สิทธิพันธุ์ ยศในขณะนั้น มีบทบาทบัญชาการให้ตำรวจตระเวนชายแดน และอาวุธครบมือบุกเข้าไปในมหาวิทยาลัยธรรมศาสตร์ แม้ตำรวจจะประกาศให้นักศึกษายอมจำนน แต่เสียงปืนจากฝ่ายตำรวจด้วยกันเองกลับดังก้องอย่างต่อเนื่อง นักศึกษาหลายคนที่พยายามวิ่งหนีออกมาข้างนอก ก็ถูกมวลชนฝ่ายขวาที่ยกกำลังมาออกกันบริเวณท้องสนามหลวงรุมประชาทัณฑ์

ตำรวจตระเวนชายแดนที่บุกเข้าไปในมหาวิทยาลัยธรรมศาสตร์พยายามเข้าจับกุมผู้ชุมนุมที่หลบตามอาคารต่าง ๆ นักศึกษาและประชาชนถูกบังคับให้ถอดเสื้อ ไม่เว้นแม้กระทั่งผู้หญิงที่เหลือแต่เสื้อชั้นใน ทั้งยังถูกสั่งให้เอามือกุมหัว นอนคว่ำ แล้วคลานไปตามพื้น ระหว่างที่คลานก็ถูกเตะหรือถีบโดยตำรวจ, กลุ่มกระทิงแดง, ลูกเสือชาวบ้าน และอันธพาลกลุ่มอื่น ๆ ระหว่างขึ้นรถเมล์ และรถสองแถวเพื่อไปยังที่คุมขัง (มี 3 แหล่งใหญ่ ๆ ได้แก่ นครปฐม, ชลบุรี และโรงเรียนตำรวจนครบาล บางเขน) ก็ถูกด่าทออย่างหยาบคาย แม้ลงจากรถไปแล้วก็ยังถูกปล้นชิงทรัพย์สินและของมีค่า เช่น นักศึกษาหลายรายถูกปล้นพระเครื่องไปจากคอด้วยฝีมือตำรวจ โดยให้เหตุผลว่า คอมมิวนิสต์ไม่จำเป็นต้องแขวนพระ

 ถึงแก่อนิจกรรม 
พล.ต.อ. เสน่ห์ สิทธิพันธุ์ ได้ถึงแก่อนิจกรรม เมื่อวันที่ 4 กุมภาพันธ์ พ.ศ. 2543 สิริอายุ 73 ปี 10 เดือน 25 วัน

 เครื่องราชอิสริยาภรณ์ 
พลตำรวจเอก เสน่ห์ สิทธิพันธุ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

 เครื่องราชอิสริยาภรณ์ไทย 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๐ ตอนที่ ๒๐๗ ง ฉบับพิเศษ หน้า ๔๕, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๕ ตอนที่ ๓๔ ง ฉบับพิเศษ หน้า ๓๘, ๒๗ มีนาคม ๒๕๒๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๘๓ ง ฉบับพิเศษ หน้า ๓๐, ๒๘ พฤษภาคม ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๘๖ ตอนที่ ๑๑๕ ง ฉบับพิเศษ หน้า ๔๙, ๒๖ ธันวาคม ๒๕๑๒
ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเหรียญราชการชายแดน, เล่ม ๗๓ ตอนที่ ๖๒ ง ฉบับพิเศษ หน้า ๖, ๑๐ สิงหาคม ๒๔๙๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๐ ตอนที่ ๓ ง ฉบับพิเศษ หน้า ๖๒๘, ๔ มกราคม ๒๕๐๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๘๒ ตอนที่ ๒๖ ง หน้า ๑๐๙๑, ๓๐ มีนาคม ๒๕๐๘

 พ.ศ. 2500 – 80px เหรียญงานฉลอง 25 พุทธศตวรรษ

 ต่างประเทศ 
  :
 พ.ศ. 2517 – 80px เหรียญเมอริโทเรียส พับลิค เซอวิส